**LIETUVOS RESPUBLIKOS**

**TEISĖS GAUTI INFORMACIJĄ IŠ VALSTYBĖS IR SAVIVALDYBIŲ ĮSTAIGŲ ĮSTATYMO 13 STRAIPSNIO PAKEITIMO**

**Į S T A T Y M A S**

2003 m. lapkričio 25 d. Nr. IX-1844

Vilnius

(Žin., 2000, Nr. [10-236](https://www.e-tar.lt/portal/lt/legalAct/TAR.FA13E28615F6))

**1 straipsnis. 13 straipsnio 1 dalies pakeitimas**

Pakeisti 13 straipsnio 1 dalį ir ją išdėstyti taip:

„1. Informacija, jeigu jipagal įstatymus yra valstybės, tarnybos, komercinė ar banko paslaptis, nesuteikiama. Privati informacija be asmens sutikimonesuteikiama, išskyrus šio įstatymo7 straipsnio, Asmens duomenų teisinės apsaugos įstatymo, Visuomenės informavimo įstatymo ir Archyvų įstatymo nustatytus atvejus. Tai pranešama pareiškėjui ir nurodoma nesuteikimo priežastis. Taip pat neteikiama ta informacija, kurią teikti draudžia kiti įstatymai, nes jos suteikimas pakenktų valstybės saugumo ir gynybos interesams, užsienio politikos interesams, baudžiamajam persekiojimui bei pažeistų valstybės teritorijos vientisumą ar viešąją tvarką, kitų asmenų teises bei teisėtus interesus arba jos nesuteikimas užkirstų kelią sunkiems teisės pažeidimams ar būtų labai svarbus apsaugant žmonių sveikatą bei moralę.“

*Skelbiu šį Lietuvos Respublikos Seimo priimtą įstatymą.*

RESPUBLIKOS PREZIDENTAS ROLANDAS PAKSAS